NBA 1968-69

H αγωνιστική περίοδος 1968-69 ήταν η 23η στην ιστορία του NBA. Στο πρωτάθλημα έλαβαν μέρος 14 ομάδες και έδωσαν 82 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς κέρδισαν τους Λος Άντζελες Λέικερς με 4-3 νίκες στους τελικούς και κατέκτησαν τον τίτλο.

Αυτός ήταν ο δεύτερος συνεχόμενος και ο ενδέκατος συνολικά τίτλος στην ιστορία των Σέλτικς. Αξίζει να σημειωθεί πως οι "Κέλτες" τερμάτισαν τέταρτοι στη βαθμολογία της Ανατολικής κατηγορίας και έγιναν η πρώτη ομάδα που κατακτά το τρόπαιο ενώ είχε τερματίσει κάτω από την τρίτη θέση της κατηγορίας της. Αυτό συνέβη ξανά το 1995 με τους Χιούστον Ρόκετς.

Αξιοσημείωτα γεγονότα 
 Οι Φοίνιξ Σανς και οι Μιλγουόκι Μπακς δήλωσαν συμμετοχή στο πρωτάθλημα ανεβάζοντας τον αριθμό των ομάδων σε 14. 
 Πριν την έναρξη της αγωνιστικής περιόδου, οι Χοκς μετακόμισαν στην Ατλάντα της Τζόρτζια και μετονομάστηκαν σε Ατλάντα Χοκς.
 Ο Έλβιν Χέις του πανεπιστημίου του Χιούστον επιλέχθηκε στο νούμερο 1 του Ντραφτ από τους Σαν Ντιέγκο Ρόκετς. Οι Μπάλτιμορ Μπούλετς επέλεξαν τον Βες Άνσελντ στο νούμερο 2 και οι Σιάτλ Σούπερσονικς τον Μπομπ Κάουφμαν στο νούμερο 3.
 Στις 9 Ιουλίου 1968, οι Λος Άντζελες Λέικερς απέκτησαν τον Ουίλτ Τσάμπερλεϊν από τους Φιλαδέλφεια 76ερς.
 Το All-Star Game της σεζόν έλαβε χώρα την Τρίτη 14 Ιανουαρίου 1969 στο Baltimore Civic Center της Βαλτιμόρης, όπου η Ανατολή κέρδισε τη Δύση με 123-112. Ο Όσκαρ Ρόμπερτσον των Σινσινάτι Ρόγιαλς έλαβε το βραβείο του πολυτιμότερου παίκτη.
 Ο Βες Άνσελντ έγινε ο δεύτερος παίκτης στην ιστορία του NBA που κατέκτησε την ίδια σεζόν τα βραβεία του πολυτιμότερου παίκτη (MVP) και του rookie της χρονιάς. Αυτό είχε συμβεί ξανά τη σεζόν 1959-60 με τον Ουίλτ Τσάμπερλεϊν.
 Για πρώτη φορά δόθηκε βραβείο για τον πολυτιμότερο παίκτη της σειράς των τελικών και νικητής αναδείχθηκε ο Τζέρι Ουέστ τον Λος Άντζελες Λέικερς. Είναι η μοναδική περίπτωση έως σήμερα που το βραβείο κερδίζει παίκτης από την ηττημένη ομάδα.
 Μετά το τέλος της αγωνιστικής περιόδου, ο Μπιλ Ράσελ αποφάσισε να αποσυρθεί από την ενεργό δράση σε ηλικία 35 ετών. Κατά τη διάρκεια της καριέρας του πανηγύρισε 11 πρωταθλήματα με τους Μπόστον Σέλτικς, εκ των οποίων τα 2 ως παίκτης-προπονητής. Αναδείχθηκε 5 φορές πολυτιμότερος παίκτης της χρονιάς και συμμετείχε σε 12 All-Star Game. Η αποχώρησή του σήμανε το τέλος της δυναστείας των Σέλτικς, οι οποίοι κυριάρχησαν στο πρωτάθλημα κερδίζοντας 11 τίτλους σε 13 χρόνια (1957-1969).

Κανονική περίοδος

Βαθμολογίες 

Δυτική κατηγορία

Ανατολική κατηγορία

Κορυφαίοι στατιστικών 

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

Βραβεύσεις 
 Πολυτιμότερος παίκτης (MVP): Βες Άνσελντ (Μπάλτιμορ Μπούλετς)
 Rookie της χρονιάς: Βες Άνσελντ (Μπάλτιμορ Μπούλετς)
 Προπονητής της χρονιάς: Τζιν Σου (Μπάλτιμορ Μπούλετς)

 Καλύτερη πεντάδα
 Έλτζιν Μπέιλορ (Λος Άντζελες Λέικερς)
 Βες Άνσελντ (Μπάλτιμορ Μπούλετς)
 Μπίλι Κάνινγχαμ (Φιλαδέλφεια 76ερς)
 Ερλ Μονρό (Μπάλτιμορ Μπούλετς)
 Όσκαρ Ρόμπερτσον (Σινσινάτι Ρόγιαλς)

 2η καλύτερη πεντάδα
 Ντέιβ ΝτεΜπουσέρ (Νιου Γιορκ Νικς)
 Χαλ Γκριρ (Φιλαδέλφεια 76ερς)
 Τζον Χάβλιτσεκ (Μπόστον Σέλτικς)
 Γουίλις Ριντ (Νιου Γιορκ Νικς)
 Τζέρι Ουέστ (Λος Άντζελες Λέικερς)

 Καλύτερη rookie πεντάδα
 Γκάρι Γκρέγκορ (Φοίνιξ Σανς)
 Αρτ Χάρις (Σιάτλ Σούπερσονικς)
 Έλβιν Χέις (Σαν Ντιέγκο Ρόκετς)
 Μπιλ Χιούιτ (Λος Άντζελες Λέικερς)
 Ουές Άνσελντ (Μπάλτιμορ Μπούλετς)

 Καλύτερη αμυντική πεντάδα
 Ντέιβ ΝτεΜπουσέρ (Νιου Γιορκ Νικς)
 Ουόλτ Φρέιζερ (Νιου Γιορκ Νικς)
 Μπιλ Ράσελ (Μπόστον Σέλτικς)
 Τζέρι Σλόαν (Σικάγο Μπουλς)
 Νέιτ Θέρμοντ (Σαν Φρανσίσκο Ουόριορς)

 2η καλύτερη αμυντική πεντάδα
 Μπιλ Μπρίτζες (Ατλάντα Χοκς)
 Τζον Χάβλιτσεκ (Μπόστον Σέλτικς)
 Ρούντι ΛαΡούσο (Σαν Φρανσίσκο Ουόριορς)
 Τομ Σάντερς (Μπόστον Σέλτικς)
 Τζέρι Ουέστ (Λος Άντζελες Λέικερς)

Πλέι-οφ 

 Πολυτιμότερος παίκτης (MVP) τελικών: Τζέρι Ουέστ (Λος Άντζελες Λέικερς)

Παραπομπές

Εξωτερικοί σύνδεσμοι 
Αγωνιστική περίοδος 1968-69 στο NBA.com
Περίληψη αγωνιστικής περιόδου 1968-69 στο Basketball-Reference.com